CELEX: 62011CN0471
Language: el
Date: 2011-09-14 00:00:00
Title: Υπόθεση C-471/11: Αίτηση για την έκδοση προδικαστικής αποφάσεως την οποία υπέβαλε το Augstākās tiesas Senāts (Δημοκρατία της Λεττονίας) στις 14 Σεπτεμβρίου 2011 — SIA Cido Grupa κατά Valsts ieņēmumu dienests

12.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/13
            
         Αίτηση για την έκδοση προδικαστικής αποφάσεως την οποία υπέβαλε το Augstākās tiesas Senāts (Δημοκρατία της Λεττονίας) στις 14 Σεπτεμβρίου 2011 — SIA «Cido Grupa» κατά Valsts ieņēmumu dienests
   (Υπόθεση C-471/11)
   2011/C 331/24
   Γλώσσα διαδικασίας: η λεττονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   
      Προσφεύγουσα: SIA «Cido Grupa»
   
      Καθής: Valsts ieņēmumu dienests
   
      Προδικαστικά ερωτήματα
   
   
               1)
            
            
               Έχει το άρθρο 6, παράγραφος 3, τρίτο εδάφιο, του κανονισμού (ΕΚ) 60/2004 της Επιτροπής (1), το οποίο ορίζει ορισμένα μεταβατικά μέτρα στον τομέα της ζαχάρεως λόγω της προσχωρήσεως της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, υπό την έννοια ότι, στην περίπτωση κατά την οποία διαπιστωθεί ότι ο σχετικός φορέας κατέχει μεμονωμένο πλεόνασμα ενός προϊόντος που μπορεί να χαρακτηριστεί ως ζάχαρη κατά την έννοια του άρθρου 4, σημείο 1 του κανονισμού, ο εν λόγω φορέας έχει την υποχρέωση να καταβάλει στη φορολογική αρχή ποσό το ύψος του οποίου υπολογίζεται βάσει της ποσότητας λευκής ζαχάρεως (κωδικός της Συνδυασμένης Ονοματολογίας 1701 99 10) που αντιστοιχεί στην περιεκτικότητα σε ζάχαρη του προϊόντος για το οποίο διαπιστώθηκε ότι βρίσκεται στην κατοχή του σχετικού φορέα και όχι βάσει της ποσότητας του προϊόντος καθ’ εαυτόν που διαπιστώθηκε ότι βρίσκεται στην κατοχή του (π.χ. σιρόπι ζαχάρεως);
            
         
               2)
            
            
               Πρέπει να περιλαμβάνονται στον υπολογισμό του εν λόγω ποσού οι υψηλότεροι εισαγωγικοί δασμοί που ισχύουν σε σχέση με τη λευκή ζάχαρη αντί των δασμών που ισχύουν για το συγκεκριμένο προϊόν το οποίο διαπιστώθηκε ότι βρίσκεται στην κατοχή του σχετικού φορέα;
            
         
      (1)  ΕΕ L 9, σ. 8.